Diari Oficial de la Generalitat Valenciana


Sumari del DOGV 2944, del 04-03-1997 (1997/870083)

RESOLUCIÓ de 20 de febrer de 1997, del president executiu de l'Agència Valenciana del Turisme, per la qual s'aproven els programes d'actuació de l'agència per a 1997 i es fan públics els programes de suport al sector turístic.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2944

Data del DOGV
:   04-03-1997

Secció del DOGV
:   ALTRES DISPOSICIONS

Número del document
:   1997/870083


Data del document
:   20-02-1997

Organisme emissor
:   Presidència de la Generalitat

Tipus de document
:   Resolució

Correcció d'errades

RESOLUCIÓ de 20 de febrer de 1997, del president executiu de l'Agència Valenciana del Turisme, per la qual s'aproven els programes d'actuació de l'agència per a 1997 i es fan públics els programes de suport al sector turístic.  
De conformitat amb el que disposa l'article 6.2 d) del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, el Comité de Direcció d'aquesta en la sessió amb data d'11 d'abril de 1996, va acordar proposar al President Executiu l'aprovació dels programes d'actuació de l'Agència per a 1997.  
A la vista de la proposta formulada pel Comité de Direcció i en virtut del que disposa l'article 5.2 b) del Decret 45/1996, de 25 de març, resolc:  
Article 1  
Aprovar els programes d'actuació de l'Agència Valenciana del Turisme corresponents a l'exercici de 1997, de conformitat amb la proposta formulada pel Comité de Direcció de l'Agència, en la sessió de 19 de febrer de 1997.  
Article 2  
Fer públics els programes d'actuació de l'Agència Valenciana del Turisme corresponents a l'exercici de 1997, destinats al suport d'actuacions dutes a terme pel sector turístic.  
Article 3  
Els plans i programes d'actuació de l'Agència, que comporten suport directe al sector turístic són els següents:  
A. Empreses turístiques   
1. Incentius preferents:  
1.1. Programa d'implantació i millora de sistemes de seguretat.  
Iniciativa recolzada: millora efectiva dels mitjans i sistemes de seguretat en els establiments turístics.  
Quantia de l'ajuda: percentatge del 30% del cost incentivable, fins un límit màxim de 43.101.202. de pessetes.  
Termini de presentació de sol·licituds: 30 d'abril de 1997  
1.2. Programa de reducció i millor aprofitament del consum d'aigua i l'energia i millora mediambiental en establiments turístics.  
Iniciativa recolzada: millora de l'aprofitament i optimització de l'ús de l'aigua i l'energia en els establiments turístics i incentivació d'actuacions l'objecte de les quals siga la implantació de sistemes de millora mediambiental.  
Quantia de l'ajuda: percentatge del 30% del cost incentivable, fins un límit màxim de 56.249.184 de pessetes.  
Termini de presentació de sol·licituds: 30 d'abril de 1997  
1.3. Adaptació de la reglamentació hotelera vigent.  
Iniciativa recolzada: adaptació dels establiments hotelers al Decret 153/93, de 17 d'agost del Govern Valencià, regulador dels establiments hotelers de la Comunitat Valenciana.  
Quantia de l'ajuda: percentatge del 25% del cost incentivable, fins un màxim de 99.377.283 de pessetes.  
Termini de presentació de sol·licituds: 30 d'abril de 1997  
1.4. Millora de les condicions higiènico-sanitàries de restaurants, cafeteries i bars.  
Iniciativa recolzada: millora efectiva de les instal·lacions higiènico-sanitàries dels dits establiments, mitjançant una innovació d'aquestes.  
Quantia de l'ajuda: percentatge del 30% del cost incentivable, fins un límit màxim de 40.650.133. de pessetes .  
Termini de presentació de sol·licituds: 30 d'abril de 1997  
2. Creació de nous productes i millora de l'oferta turística.  
2.1. Creació i qualificació d'establiments de turisme de salut.  
Iniciativa recolzada: creació i modernització d'establiments termals i altres que per la seua oferta específica en matèria de turisme de, salut, responen a les motivacions i necessitats determinades per la demanda turística .  
Quantia de l'ajuda: percentatge variable fins el 25% del cost incentivable, amb un límit màxim de 32.743.422 de pessetes, en el cas que siga modernització i de 32.219.333 de pessetes si es tracta de creació.  
Termini de presentació de sol·licituds: 30 d'abril de 1997  
2.2. Programa de creació i adequació d'establiments de turisme rural.   
Iniciativa recolzada: creació i adequació d'establiments de turisme rural.  
Quantia de l'ajuda: percentatge variable fins el màxim del 25% del cost incentivable, amb un límit màxim en la quantia de l'ajuda de 35.060.059 de pessetes en cas de modernització i de 62.026.993 de pessetes en el cas de creació de nous establiments.  
Termini de presentació de sol·licituds: 30 d'abril de 1997  
2.3. Quantificació i innovació dels establiments turístics  
Iniciativa recolzada: increment i millora dels nivells de qualitat i servei de les infraestructures dels establiments turístics de la Comunitat Valenciana.  
Quantia de l'ajuda: percentatge variable fins el màxim del 20% del cost incentivable, amb un límit màxim en la quantia de 28.975.250 de pessetes.  
Termini de presentació de sol·licituds: 30 d'abril de 1997  
2.4. Creació de nous establiments turístics  
Iniciativa recolzada: creació d'oferta turística d'allotjament i restauració en zones deficitàries d'aquestes.  
Quantia de l'ajuda: percentatge fins un màxim del 20 % del cost incentivable, amb un límit màxim en la quantia de l'ajuda de 52.181.324. de pessetes.  
Termini de presentació de les sol·licituds: 30 d'abril de 1997.  
2.5. Creació d'oferta turística complementària  
Iniciativa recolzada: creació d'oferta turística complementària de notori interés per a l'activitat turística.  
Quantia de l'ajuda: percentatge fins el màxim d'un 20% del cost incentivable , amb un límit màxim en la quantia de l'ajuda de 53.223.394. de pessetes.   
Termini de presentació de les sol·licituds: 30 d'abril de 1997.  
B. Programes generals:  
1. Programa de suport a les associacions turístiques.  
Iniciativa recolzada: realització de projectes tant de creació com de modernització de diferents associacions professionals o empresarials directament vinculades amb el sector turístic.  
Quantia de l'ajuda: percentatge fins un màxim del 70% del cost incentivable, amb un límit màxim en la quantia de l'ajuda de 5.000.000. de pessetes.   
Termini de presentació de sol·licituds: 30 d'abril de 1997  
2. Programa de gestió del pla Futures.  
Iniciativa recolzada: millora de la competitivitat del sector turístic de la Comunitat Valenciana, gestionant directament els fons transferits en l'àmbit del Pla Marc de Competitivitat del Turisme Espanyol 1996-1999, d'acord amb el que disposa el Real Decret 2.346/1996 de 8 de novembre (BOE núm. 283, de 23 de novembre).  
Quantia de l'ajuda: percentatges i límits segon el que s'estableix en el Reial Decret 2.346/1996, de 8 de novembre.  
Termini de presentació de sol·licituds: 30 d'abril de 1997  
C. Programa de suport a accions formatives a iniciativa del sector  
Iniciativa recolzada: la millora de la qualitat dels serveis turístics mitjançant la realització de cursos de reciclatge professional o de qualsevol altra activitat de formació.  
Quantia de l'ajuda: l'import màxim de l'ajuda serà 100% del mòdul establert amb càrrec al Fons Social Europeu.  
Termini de presentació de sol·licituds: 30 d'abril de 1997  
Article 4  
Les sol·licituds de les ajudes, que comporten suport directe, ressenyades en l'article tercer anterior, es tramitaran en funció de l'existència en l'expedient de la documentació necessària per a la tramitació d'aquest i sempre que existisca disponibilitat pressupostària, i podran ser resoltes amb caràcter preferent en atenció a l'interés turístic singular del projecte en relació directa amb el compliment dels objectius de l'agència.  
No es podrà accedir al règim de programes previstos en l'article anterior d'aquesta resolució sense estar al corrent de les obligacions fiscals i front a la Seguretat Social, en els termes que estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny).  
Les ajudes recollides en l'article anterior es concediran en el marc del que es disposa en el Decret 93/1996, de 21 de maig, del Govern Valencià, sobre concessió d'ajudes en matèria de turisme (DOGV núm. 2.753, de 22 de maig de 1996). Si la Generalitat Valenciana dictara al llarg de 1997 alguna norma que establira modificacions o substituirà el que es disposa en les disposicions mencionades, aquestes o les noves normes serien d'aplicació directa.  
Article 5  
Un. Per a l'avaluació dels programes d'actuació de l'Agència Valenciana del Turisme, ressenyat en els apartats A i B de l'article tercer d'aquesta resolució, es constitueix una Comissió d'Avaluació amb la següent composició:  
- Director de l'Àrea de Producte, que actuarà com a president.  
- El Cap del Servei d'Assistència Turística i Incentius, que actuarà com a vicepresident.  
- Cap del Servei Econòmic.  
- Cap del Servei Territorial de Turisme d'Alacant.  
- Cap del Servei Territorial de Turisme de Castelló.  
- Cap del Servei Territorial de Turisme de València.  
- Cap de l'Oficina d'Administració Turística de Benidorm.  
- Un tècnic del Servei d'Ajudes i Diversificació de l'Oferta Turística, que actuarà com a secretari.  
Dos. Per a l'avaluació dels programes d'actuació de l'Agència Valenciana del Turisme, ressenyats en l'apartat C de l'article tercer d'aquesta resolució, es constitueix una comissió d'avaluació amb la següent composició:  
- El director de l'Àrea de Formació, o en el seu cas i en substitució d'aquest, el director de l'Àrea d'Administració, que actuaran com a president.  
- El director del Centre de Desenvolupament Turístic de Benidorm.  
- El director del Centre de Desenvolupament Turístic d'Alacant.  
- El cap del Servei de Gestió Econòmica.  
- El cap del Servei d'Accions Formatives.  
- Un tècnic de la Secció de Formació, que actuarà com a secretari.  
Tres. L'Agència Valenciana del Turisme, per ella, o a través de qualsevol persona o entitat que designe, podrà, en tot moment , efectuar totes aquelles actuacions de comprovació o verificació de la inversió o realització de l'actuació, sense perjudici d'altres actuacions inspectores o de comprovació, que puguen desenvolupar-se a instàncies de la Unió Europea o pel control financer de la Intervenció General de la Conselleria d'Economia i Hisenda de la Generalitat Valenciana, o altres organismes competents.  
Quatre. Amb la finalitat de facilitar la consecució de les finalitats i objectius de aquesta resolució, l'Agència Valenciana del Turisme podrà donar trasllat de les sol·licituds d'ajudes a altres programes o convocatòries d'ajudes.  
Article 6  
Un. Altres programes d'actuació de l'agència , que comporten suport al sector turístic de diferent naturalesa als ressenyats en l'article anterior són els següents:  
A. Senyalització turística.  
1. Programa de col·laboració per la senyalització turística.  
Iniciativa recolzada: la millora de la senyalització turística per a facilitar als visitants l'accés i us dels serveis, ofertes i productes turístics mitjançant la col·laboració amb els respectius Ajuntaments, amb dos línies d'actuació, per una part entorns urbans i periurbans, i per altra , senyalització estàtica singular.  
Quantia de l'ajuda: l'import màxim de col·laboració econòmica serà el 33% del cost d'execució del projecte de senyalització fins un màxim de 2.000.000 de pessetes en el cas de senyalitzacions d'entorns urbans i periurbans, i 61.292.189 de pessetes en el cas de senyalització estàtica singular.  
Termini de presentació de sol·licituds: 31.05.97.  
B. Col·laboració per a l'edició de publicacions, material gràfic i multimèdia.  
1. Programa de col·laboració amb entitats locals, amb les següents modalitats:  
1.1 Iniciativa recolzada: projectes municipals tendents a cobrir les necessitats d'informació en destinació, a través de la dotació a les oficines d'informació turística municipals de materials informatius necessaris per a complir les seues funcions en serveis postvenda.  
Quantia de l'ajuda: l'import màxim de col·laboració econòmica serà el 50% del cost total d'edició fins un límit màxim de 850.000 pessetes.  
Termini de presentació de sol·licituds: 31 de maig de 1997.  
1.2 Iniciativa recolzada: projectes orientats a la producció de materials de comunicació de caràcter generalista per a la seua difusió a través de canals de promoció de productes.  
Quantia de l'ajuda: l'import màxim de col·laboració econòmica serà el 33% del cost total d'edició amb un límit màxim de 500.000 pessetes i un límit mínim de 100.000 pessetes.  
Termini de presentació de sol·licituds: 31 de maig de 1997.  
2. Programa de col·laboració amb empreses i associacions:  
Iniciativa recolzada: l'edició de materials de comunicació per a la promoció i comercialització de les ofertes de empreses i associacions turístiques .  
Quantia de l'ajuda: l'import màxim de col·laboració econòmica serà el 33% del cost total d'edició amb un límit màxim de 500.000 pessetes i un límit mínim de 100.000 pessetes.  
Termini de presentació de sol·licituds: 31 de maig de 1997  
C. Difusió d'esdeveniments turístics.  
1. Programa de suport a accions de difusió d'esdeveniments de caràcter turístic de la Comunitat Valenciana.  
Iniciativa recolzada: l'impuls mitjançant la difusió de les iniciatives en l'activitat promocional d'esdeveniments de caràcter turístic, quan la singularitat de l'acció constituisca un vehicle per a la promoció d'una destinació o producte turístic de la Comunitat Valenciana.  
Quantia de l'ajuda: l'import màxim de col·laboració econòmica serà el 50% de les despeses de difusió amb un límit màxim de 2.000.000 pessetes.  
Termini de presentació de sol·licituds: 31 d'octubre de 1997.  
D. Campanyes de comunicació en mitjans.  
1. Programa de suport a les campanyes de comunicació en mitjans.  
Iniciativa recolzada: la realització i impuls d'actuacions de publicitat sobre l'oferta de productes i destinacions turístiques, tals com campanyes publicitàries i de comunicació en mitjans com ara televisió, premsa, ràdio i altres suports.  
Quantia de l'ajuda: l'import màxim de col·laboració econòmica serà del 33% de les despeses d'execució de la campanya, amb un límit màxim de 8.000.000 pessetes.  
Termini de presentació de les sol·licituds: 31 de maig de 1997.  
E. Programa de beques.  
Iniciativa recolzada: la realització de cursos especialitzats i de pràctiques professionals en matèria de turisme. La quantia, característica i termini per a la presentació de sol·licituds per al programa de beques s'ajustarà al que s'estableix en la seua convocatòria específica, d'acord amb la normativa aplicable en la matèria.  
Article 7  
Els programes d'actuació que inclouen ajudes directes per a l'exercici 1997, estan dotats pressupostàriament de la forma següent:  
Capítol IV 113.000 milers de pessetes .  
Capítol VII 595.000. milers de pessetes.  
La concessió d'ajudes està subjecta, en tot cas, a l'existència de consignació pressupostària adequada i suficient.  
Article 8  
1. En relació a la gestió dels pagaments anticipats que , amb caràcter excepcional i amb consideració prèvia de les singularitats de cada cas, l'Agència, en l'execució dels programes d'actuació que comporten ajudes, subvencions i altres formes de finançament, puga tramitar, s'atendrà al que estableix en l'article 47 bis del Text Refós de la Llei d'Hisenda Pública de la Generalitat Valenciana, segons redacció atorgada a aquest per l'article 23 de la Llei 8/1995, de 29 de desembre, de la Generalitat Valenciana, de Mesures Fiscals, Administratives i d'Organització de la Generalitat Valenciana i modificada per l'article 11 de la Llei 3/1996, de 30 de desembre, de la Generalitat Valenciana.  
2. En el cas que les inversions objecte d'ajudes es financen mitjançant un contracte d'arrendament financer (leasing), l'opció de compra haurà d'haver sigut efectuada amb anterioritat al pagament de la subvenció. Malgrat tot, podrà efectuar-se el pagament, amb anterioritat a l'exercici de l'opció, sempre que prèviament, es garantisca mitjançant aval bancari l'import total subvencionat que estarà subjecte a l'exercici de la dita opció, de tal manera que si arribat el moment el beneficiari no acredités l'exercici d'aquesta dins el termini que s'hagués assenyalat a l'efecte en la resolució de concessió de l'ajuda, podrà procedir-se a l'execució de l'aval.  
Article 9  
La descripció detallada dels programes, com també l'especificació de les condicions d'accés, termini, lloc de presentació de sol·licituds, etc. estaran a disposició dels interessats en l'Agència Valenciana del Turisme, avinguda d'Aragó, 30 de València, en els Serveis Territorials de Turisme d'Alacant (c/ Churruca, 29), Castelló de la Plana (pl. Maria Agustina, núm. 9 ) , València (pl. Alfons el Magnànim núm. 15) i en l'Oficina d'Administració Turística de Benidorm (c/ Joan Fuster Zaragozá, núm. 3, edif. Acuarium II-1ª)  
València, 20 de febrer de 1997.- El president executiu de l'Agència Valenciana del Turisme: Roc Gregori i Aznar.